**ZMLUVA O DIELO**

**č. ZOD/xxx/2025/BVS**

(ďalej len „Zmluva“)

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**„DČOV - Systém monitorovania kvality odpadových vôd PSŽV“**

**ČLÁNOK 1.**

**ZMLUVNÉ STRANY**

1. **Objednávateľ**: **Bratislavská vodárenská spoločnosť, a.s.**

Sídlo: Prešovská 48, 826 46 Bratislava

V zastúpení: ...............................................

Bankové spojenie: Všeobecná úverová banka, a.s.

Číslo účtu (IBAN): SK07 0200 0000 0000 0100 4062

SWIFT: SUBASKBX

IČO: 35 850 370

DIČ: 2020263432

IČ DPH: SK2020263432

Zápis v Obchodnom registri: Mestský súd Bratislava III, oddiel: Sa, vložka č. 3080/B

(ďalej len „Objednávateľ“)

1. **Zhotoviteľ:** .................................................... **doplní uchádzač**

Sídlo: ....................................................

V zastúpení: ....................................................

Bankové spojenie: ....................................................

Číslo účtu (IBAN): ....................................................

SWIFT: ....................................................

IČO: ....................................................

DIČ: ....................................................

IČ DPH: ....................................................

Zápis v Obchodnom registri: ....................................................

(ďalej len „Zhotoviteľ“)

(Objednávateľ a Zhotoviteľ ďalej samostatne aj ako „zmluvná strana“ a spoločne ako „zmluvné strany“)

# ČLÁNOK 2.

# PREDMET ZMLUVY

2.1 Predmetom tejto Zmluvy je záväzok Zhotoviteľa pre Objednávateľa:

1. dodať a nainštalovať systém monitorovania kvality odpadových vôd s príslušenstvom vrátane oživenia, revízie a zaškolenia obsluhy
2. odovzdať jednostupňovú realizačnú projektovú dokumentáciu (ďalej len „PD“) v troch vyhotoveniach, v elektronickej (1ks)/písomnej forme (2ks) (vo formáte pdf)
3. vykonať stavebné úpravy pre umiestnenie technológie

(ďalej činnosti podľa bodov 2.1.1 až 2.1.3 spolu ako „Dielo“ a samostatne ako „časť Diela“)

1. na základe objednávok vykonať servis systému v zmysle bodu 2.1.1 tohto článku Zmluvy v rozsahu uvedenom v objednávke a podľa pokynov výrobcu (ďalej len „Servis“); pod pojmom Servis pre účely tejto Zmluvy možno rozumieť očistenie, dodanie a výmenu spotrebného materiálu v rozsahu a intervale určenom výrobcom.

(Dielo a Servis spolu ďalej len ako „Predmet zmluvy“).

1. Objednávateľ sa zaväzuje poskytnuté plnenie v súlade s podmienkami tejto Zmluvy prevziať a zaplatiť zaň cenu podľa podmienok, stanovených v tejto Zmluve.
2. Bližšia špecifikácia Predmetu zmluvy je uvedená v prílohe č. 1 tejto Zmluvy.

# ČLÁNOK 3.

# ČAS A MIESTO PLNENIA

* 1. Zhotoviteľ sa zaväzuje:

1. **vykonať Dielo v lehote do 5** (slovom: piatich ) **mesiacov odo dňa nadobudnutia účinnosti Zmluvy,**
2. **poskytovať Servis k systému podľa článku 2. bod 2.1.1 tejto Zmluvy nepretržite po dobu 48** (slovom: štyridsaťosem ) **mesiacov odo dňa protokolárneho prevzatia Diela** bez vád a nedorobkov zo strany Objednávateľa.
   1. **Miesto plnenia pre časť Predmetu zmluvy podľa článku 2. bod 2.1.1, 2.1.3 a 2.1.4 tejto Zmluvy** je: ČOV Petržalka, ÚČOV Vrakuňa a KČS Pezinok (ďalej samostatne len „Miesto plnenia“ a spolu ako „Miesta plnenia“).
   2. PD v zmysle článku 2. bod 2.1.1 a 2.1.2 tejto Zmluvybude odovzdaná v sídle Objednávateľa.

# ČLÁNOK 4.

# CENA ZA PREDMET ZMLUVY

1. Jednotlivé ceny za Predmet zmluvy sú špecifikované v prílohe č. 2 tejto Zmluvy – cenová ponuka Zhotoviteľa a je stanovená v súlade s ustanoveniami zákona č. 18/1996 Z. z. o cenách v platnom znení.
2. Celková cena za Predmet zmluvy je vo výške .................. *doplní obstarávateľ podľa výsledku obstarávania* **EUR** **bez DPH** (slovom: *doplní obstarávateľ* eur) (ďalej len „Cena Predmetu zmluvy“). K Cene Predmetu zmluvy bude uplatnený režim DPH podľa právnych predpisov, platných v čase odovzdania príslušného plnenia.
3. Jednotkové ceny podľa prílohy č. 2 tejto Zmluvy obsahujú všetky náklady Zhotoviteľa, spojené s plnením podľa tejto Zmluvy (o. i. aj náklady na dopravu) a sú pevnými cenami počas celej doby účinnosti tejto Zmluvy.
4. Objednávateľ je oprávnený kedykoľvek zadržať splatnú platbu Zhotoviteľovi v prípade, ak Zhotoviteľ nesplní ktorúkoľvek z povinností, stanovených mu Zmluvou, a to až do riadneho splnenia povinnosti Zhotoviteľa. Objednávateľ nie je v takomto prípade v omeškaní.

# ČLÁNOK 5.

# PLATOBNÉ PODMIENKY

1. Zmluvné strany sa dohodli, že fakturácia za **Dielo** sa uskutoční jednorazovo, t.j. po jeho vykonaní po podpísaní preberacieho protokolu Oprávnenou osobou Objednávateľa, je Zhotoviteľ povinný do 15 (slovom: pätnástich) dní vystaviť faktúru za podmienok, uvedených ďalej v tomto článku Zmluvy a doručiť ju Objednávateľovi najneskôr do 2 (slovom: dvoch) dní odo dňa uplynutia tejto lehoty.
2. Cena za vykonané Dielo bude uhradená na základe faktúry, vystavenej a odoslanej Zhotoviteľom najneskôr do 15 (slovom: pätnástich) dní od podpisu preberacieho protokolu Oprávnenou osobou Objednávateľa.

Zhotoviteľ je povinný faktúry zasielať Objednávateľovi na e-mailovú adresu: [**e-infaktury@bvsas.sk**](mailto:e-infaktury@bvsas.sk).

1. Zmluvné strany sa dohodli, že fakturačným obdobím za **Servis** je kalendárny mesiac. Zhotoviteľ je povinný, najneskôr do 15 (slovom: pätnástich) dní od po skončení kalendárneho mesiaca, za ktorý sa fakturuje, vystaviť súhrnnú faktúru a zaslať ju Objednávateľovi na e-mailovú adresu uvedenú v bode 5.2 tohto článku Zmluvy.
2. Za deň doručenia súhrnnej faktúry (ďalej len „faktúry“), ktorá bude vystavená po vecnej a formálnej stránke v súlade s podmienkami, stanovenými v tomto článku Zmluvy, sa považuje deň doručenia faktúry na e-mailovú adresu, uvedenú v bode 5.2 tohto článku Zmluvy. Faktúry doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.
3. Objednávateľ nenesie zodpovednosť za nedoručenie faktúry zo strany Zhotoviteľa a ani nie je povinný tejto skutočnosti Zhotoviteľa upovedomiť. Faktúra musí obsahovať všetky náležitosti podľa zákona č. 222/2004 o dani z pridanej hodnoty v znení neskorších predpisov (ďalej len „zákon o DPH“), vrátane rozdelenia predmetu fakturácie na jednotlivé druhy dodaných tovarov a služieb, v zmysle ustanovení § 74 ods. 1 písm. f) tohto zákona a ako prílohu scan preberacieho protokolu. Vo faktúre bude uvedená samostatne cena za každú objednávku (s uvedenými plnenia) vrátane čísla objednávky, pod ktorým ju objednávateľ eviduje.
4. Objednávateľ podpisom tejto Zmluvy udeľuje Zhotoviteľovi súhlas k zasielaniu faktúr v elektronickej forme (v súlade s ustanovením § 71 ods. 1 písm. b) zákona o DPH).
5. V predmete e-mailu, ktorým bude elektronická faktúra zasielaná, musí byť (za účelom základnej identifikácie) uvedené slovo: „faktúra“, „invoice“, „dobropis“, „ťarchopis“; popri tomto označení môžu byť v predmete e-mailu uvedené aj ďalšie znaky, slúžiace k bližšej identifikácii (čísla alebo písmená).
6. Elektronická faktúra musí byť vystavená len vo formátoch súborov PDF, TIF, JPEG, BMP a nesmie byť zaheslovaná, zamknutá na tlačenie, ani komprimovaná.
7. Každý e-mail môže obsahovať v prílohe iba jednu elektronickú faktúru, pričom všetky dokumenty, ktoré sa prikladajú k faktúre (podľa bodu 5.5 tohto článku Zmluvy) musia byť zaslané v tom istom e-maile ako samotná faktúra. E-mail, ktorým bude zasielaná elektronická faktúra (prípadne spolu s ďalšími dokumentami) nesmie byť väčší než 20 (slovom: dvadsať) MB.
8. Zhotoviteľ je povinný zabezpečiť vierohodnosť pôvodu neporušenosť obsahu a čitateľnosť faktúry, vyhotovenej v elektronickej forme, v súlade s podmienkami zákona o DPH. Podpis faktúry kvalifikovaným elektronickým podpisom sa nevyžaduje.
9. V prípade, že faktúra:

- bude obsahovať nesprávne údaje, nesprávne fakturovanú cenu,

- nebude obsahovať všetky potrebné náležitosti (vrátane príloh) podľa tejto Zmluvy,

- nebude zabezpečená vierohodnosť jej pôvodu, neporušenosť obsahu a čitateľnosť a/alebo

- nebude zaslaná v súlade s podmienkami, dohodnutými v tejto Zmluve,

Objednávateľ je oprávnený vrátiť ju Zhotoviteľovi na doplnenie alebo opravu (faktúra bude vrátená na emailovú adresu, z ktorej bola doručená, to neplatí ak Zhotoviteľ v tomto bode stanoví inú/osobitnú adresu pre tento účel a to: ..........@............ *(doplní uchádzač, inak sa vyznačený text v zmluve odstráni)*

V takom prípade sa zastaví plynutie lehoty splatnosti a nová lehota splatnosti začne plynúť dňom doručenia opravenej faktúry Objednávateľovi spôsobom, uvedeným v bode 5.12 tohto článku Zmluvy.

1. Lehota splatnosti faktúry je 30 (slovom: tridsať) dní odo dňa jej doručenia na e-mailovú adresu Objednávateľa, uvedenú v bode 5.2 tohto článku Zmluvy.
2. Objednávateľ neposkytuje zálohy ani preddavky na Predmet zmluvy.
3. Platobná povinnosť Objednávateľa sa považuje za splnenú v deň, kedy bude uhrádzaná suma odpísaná z účtu Objednávateľa.
4. V prípade, že bankový účet Zhotoviteľa, uvedený v článku 1. tejto Zmluvy, nebude ku dňu vystavenia faktúry zverejnený v zozname bankových účtov Zhotoviteľa používaných na podnikanie na webovom sídle Finančného riaditeľstva Slovenskej republiky (ďalej len „zoznam“ a „FR“), je Objednávateľ oprávnený uhradiť fakturovanú sumu na bankový účet (v prípade viacerých účtov na ktorýkoľvek účet), ktorý je zverejnený v predmetnom zozname. V prípade, že ku dňu vystavenia faktúry nebude v zozname na webovom sídle FR zverejnený žiadny bankový účet Zhotoviteľa používaný na podnikanie, je Objednávateľ oprávnený uhradiť Zhotoviteľovi fakturovanú sumu bez DPH a príslušnú DPH uhradiť na číslo účtu správcu dane, vedené pre Zhotoviteľa. V uvedených prípadoch sa takto vykonanou úhradou považuje záväzok Objednávateľa uhradiť cenu za prijaté plnenie za splnený a Zhotoviteľ nemá nárok žiadať od Objednávateľa ďalšie finančné plnenia.
5. V prípade, ak kedykoľvek po uzavretí Zmluvy nastanú u Zhotoviteľa dôvody na zrušenie registrácie pre DPH v zmysle príslušnej právnej úpravy alebo bude Zhotoviteľ zverejnený v príslušnom zozname osôb, vedenom Finančným riaditeľstvom SR, je Zhotoviteľ povinný o tejto skutočnosti Objednávateľa bez zbytočného odkladu informovať. V prípade porušenia povinnosti podľa predchádzajúcej vety vzniká Objednávateľovi právo na náhradu škody, ktorá mu vznikne v dôsledku porušenia oznamovacej povinnosti, najmä na náhradu DPH.

# ČLÁNOK 6.

**PODMIENKY A PREBERANIE PLNENIA**

1. Zhotoviteľ bude plniť Predmet Zmluvy na svoje náklady a svoje nebezpečenstvo v súlade s príslušnými právnymi predpismi a technickými normami (STN, EN) a s touto Zmluvou. Zhotoviteľ bude pri plnení Predmetu zmluvy postupovať s odbornou starostlivosťou, bude sa riadiť východiskovými podkladmi Objednávateľa a konať v súlade s pokynmi Objednávateľa, resp. ním poverených osôb, vrátane osôb, ktoré sú uvedené v Zmluve a/alebo Zhotoviteľovi Objednávateľom písomne oznámené, a ktoré sú v zmysle Zmluvy oprávnené vykonávať určitú činnosť v súvislosti s plnením Zmluvy.
2. Objednávateľ je povinný poskytnúť Zhotoviteľovi súčinnosť v takej forme a takým spôsobom, ako predpokladá účel tejto Zmluvy.
3. Objednávateľ sa zaväzuje umožniť Zhotoviteľovi vstup do svojich priestorov za účelom vykonania Predmetu zmluvy tak, aby Zhotoviteľ mohol vykonať Predmet zmluvy v súlade s podmienkami a lehotami, stanovenými v tejto Zmluve. Zhotoviteľ je povinný najmenej 5 (slovom: päť) pracovných dní pred plánovaným začiatkom vykonávania príslušnej časti Predmetu zmluvy avizovať Objednávateľovi potrebu zabezpečenia vstupu do priestorov Objednávateľa a to telefonicky alebo e-mailom na kontaktné údaje Oprávnenej osoby Objednávateľa. V prípade, ak bolo avízo vykonané telefonicky, musí byť následne bezodkladne potvrdené Zhotoviteľom prostredníctvom e-mailu. Navrhovaný termín realizácie avizovanej časti Predmetu zmluvy musí byť schválený zo strany Objednávateľa (postačuje e-mailom). Zhotoviteľ nie je oprávnený realizovať príslušnú časť Predmetu zmluvy bez obdržania súhlasu Objednávateľa podľa tohto bodu Zmluvy.
4. Zhotoviteľ je povinný na Mieste plnenia udržiavať poriadok. Je povinný odstraňovať odpady a nečistoty vzniknuté z jeho prác.
5. Zhotoviteľ znáša nebezpečenstvo škody na Diele, ako aj na všetkých veciach a materiáloch potrebných na zhotovenie Diela, ako aj tých, ktoré sú na základe Zmluvy dodávané Zhotoviteľom, až do času protokolárneho odovzdania a prevzatia Diela.
6. Zhotoviteľ je povinný dodržiavať ustanovenia všetkých platných predpisov, týkajúcich sa bezpečnosti a ochrany zdravia pri práci, ako aj ochrany pred požiarmi s cieľom predchádzať pracovným úrazom, prevádzkovým nehodám, haváriám, požiarom ako aj iným mimoriadnym udalostiam na úseku bezpečnosti a ochrany zdravia pri práci (ďalej len „BOZP“) a ochrany pred požiarmi (ďalej len „OPP“). Ide najmä o dodržiavanie ustanovení zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení (ďalej len „Zákon o BOZP“), následne všetkých súvisiacich platných právnych predpisov ako sú jednotlivé vyhlášky, nariadenia vlády (o.i. nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov v platnom znení) a technické normy. Na úseku OPP je Zhotoviteľ povinný dodržiavať najmä ustanovenia zákona č. 314/2001 Z. z. o ochrane pred požiarmi v platnom znení a jeho vykonávacej vyhlášky MV SR č. 121/2002 Z. z. o požiarnej prevencii v platnom znení. Zhotoviteľ zodpovedá za škody vzniknuté porušením predpisov BOZP a OPP počas plnenia Zmluvy.
7. Zhotoviteľ je v plnom rozsahu zodpovedný za konanie, resp. nekonanie ktoréhokoľvek svojho pracovníka tak, akoby toto konanie (resp. nekonanie) bolo konaním samotného Zhotoviteľa. Pre účely tejto Zmluvy sa pod pojmom pracovníci Zhotoviteľa rozumejú všetky osoby, vystupujúce pri plnení Zmluvy na strane Zhotoviteľa, pričom sa týmto pojmom súhrnne označujú zamestnanci Zhotoviteľa a/alebo jeho subdodávateľa, alebo osoby v obdobnom pomere k Zhotoviteľovi a/alebo jeho subdodávateľovi, alebo akékoľvek tretie osoby, konajúce v mene Zhotoviteľa a/alebo jeho subdodávateľa.
8. Zhotoviteľ na vlastné náklady vybaví všetkých svojich pracovníkov príslušnými osobnými ochrannými pracovnými prostriedkami tak, ako to ukladajú ustanovenia § 6 odsek 2. písmeno a), b) a c) Zákona o BOZP a následne nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov v platnom znení.
9. Zhotoviteľ je povinný do 5 (slovom: piatich) pracovných dní odo dňa nadobudnutia účinnosti Zmluvy predložiť Objednávateľovi  zoznam všetkých osôb, ktoré budú vykonávať plnenie Zmluvy v priestoroch Objednávateľa. Objednávateľ je povinný zabezpečiť vyškolenie Zhotoviteľom navrhnutých osôb v oblasti základných zásad bezpečnej práce na pracoviskách a v objektoch Objednávateľa. Za účelom organizácie školení Objednávateľ oznámi Zhotoviteľovi termín a miesto školenia (vybrané pracovisko v Bratislave) a Zhotoviteľ je povinný zabezpečiť prítomnosť ním poverenej osoby na danom školení. Táto osoba je povinná oboznámiť všetkých zamestnancov Zhotoviteľa s predpismi o bezpečnosti a ochrane zdravia pri práci.
10. Zhotoviteľ je povinný vykonávať Predmet zmluvy len prostredníctvom osôb, ktoré boli riadne vyškolené Objednávateľom v zmysle bodu 6.9 a tohto bodu Zmluvy. V prípade, ak Zhotoviteľ počas plnenia Zmluvy zistí potrebu vyškolenia ďalšej osoby, požiada Objednávateľa o vykonanie školenia a Objednávateľ je povinný vykonať školenie navrhnutej osoby.
11. Zhotoviteľ je povinný viesť a na požiadanie Objednávateľa predložiť dokumentáciu o školeniach osôb podieľajúcich sa na plnení Zmluvy, a to: (i) doklady o oboznámení sa a informovaní zamestnancov z oblasti BOZP vykonaného v súlade s ustanoveniami § 7 Zákona o BOZP; (ii) doklady o školení zamestnancov z oblasti ochrany pred požiarmi vykonaného v súlade s ustanoveniami § 20 a 21 vyhlášky Ministerstva vnútra SR č.121/2002 Z. z. v platnom znení.
12. Školenie podľa predchádzajúceho bodu tohto článku Zmluvy, vrátane spracovania dokumentácie vo forme vyhlásenia o oboznámení sa so zásadami bezpečnej práce pre osoby, ktoré sa s vedomím Objednávateľa zdržujú v jeho objektoch a na jeho pracoviskách, vykoná Oddelenie fyzickej bezpečnosti, BOZP a PO Objednávateľa pred začatím plnenia tejto Zmluvy, resp. počas plnenia Zmluvy v prípade dodatočne určených osôb Zhotoviteľa.

Kontakty na oddelenie BOZP a PO poskytne Zhotoviteľovi Oprávnená osoba Objednávateľa.

1. Vyhlásenia podľa bodu 6.12 tohto článku Zmluvy budú vypracované v 2 (slovom: dvoch) vyhotoveniach s platnosťou originálu, jeden pre Zhotoviteľa, druhý pre Objednávateľa, s platnosťou 2 (slovom: dva) roky odo dňa ich vystavenia.
2. Zhotoviteľ tiež nie je oprávnený začať s plnením tejto Zmluvy bez obdržania povolenia na vstup na Miesto plnenia (kontakt za účelom získania povolenia poskytne Zhotoviteľovi Oprávnená osoba Objednávateľa).
3. Objednávateľ je oprávnený zamedziť Zhotoviteľovi vstup na Miesto plnenia, ak sa Zhotoviteľ odmietne oboznámiť s (internými) predpismi, platnými v objekte Miesta plnenia podľa bodu 6.9 a 6.11 tohto článku Zmluvy, resp. ak nedisponuje povolením na vstup na Miesto plnenia z dôvodu nesplnenia svojich povinností podľa bodu 6.14 tohto článku Zmluvy.
4. Zmluvné strany sa dohodli, že Zhotoviteľ bude poskytovať Objednávateľovi Servis na základe objednávok, ktoré budú medzi zmluvnými stranami uzatvárané podľa tohto článku Zmluvy. Každá jednotlivá objednávka sa riadi obsahom a podmienkami tejto Zmluvy. V prípade, ak je objednávka v rozpore s touto Zmluvou alebo jej prílohami, Zhotoviteľ je povinný bezodkladne upozorniť Objednávateľa na tento rozpor. Ustanovenia tejto Zmluvy alebo jej príloh, majú prednosť pred objednávkou.
5. Objednávateľ oznámi Zhotoviteľovi (písomne na e – mailovú adresu, uvedenú v článku 9. bod 9.5 tejto Zmluvy) požadovaný druh činnosti a termín vykonania Servisu a to najmenej 7 (slovom: sedem) pracovných dní pred požadovaným termínom začatia poskytovania Servisu, stanoveným v objednávke.
6. Objednávateľ je oprávnený vystaviť súhrnnú objednávku na viacero výkonov.
7. Objednávateľ v objednávke uvedie najmä, druh servisného úkonu alebo druh poruchy a požadovaný termín vykonania Servisu. V prípade ak bola objednávka vykonaná telefonicky, musí byť následne bezodkladne potvrdená Zhotoviteľom prostredníctvom e-mailu.
8. Zhotoviteľ po doručení objednávky podľa bodu 6.19 tohto článku Zmluvy, potvrdí Objednávateľovi prijatie objednávky a to elektronicky, zaslaním e – mailu na e-mailovú adresu Oprávnenej osoby Objednávateľa v priebehu pracovného dňa, kedy mu bola objednávka doručená, najneskôr nasledujúci pracovný deň. Objednávka sa považuje za akceptovanú zo strany Zhotoviteľa aj začatím vykonávania Servisu, ktorý je predmetom objednávky Objednávateľa.
9. Zhotoviteľ sa zaväzuje vykonávať Predmet zmluvy tak, aby nedošlo k prerušeniu prevádzky/procesov Objednávateľa.
10. Zhotoviteľ sa zaväzuje, že odborné práce budú vykonané len pracovníkmi Zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác.
11. Objednávateľ je oprávnený prostredníctvom svojich zástupcov kontrolovať príslušnú časť Diela v každej fáze jej realizácie.
12. Výsledky plnenia budú preberané formou potvrdenia a podpísania preberacieho protokolu. Objednávateľ nie je povinný prevziať (potvrdiť a podpísať protokol podľa prvej vety tohto bodu) a zaplatiť za vykonanie časti Predmetu zmluvy dohodnutú cenu, ak časť Predmetu zmluvy nebola vykonaná riadne, podľa podmienok tejto Zmluvy. Objednávateľovi vznikne povinnosť prevziať (potvrdiť a podpísať preberací protokol podľa prvej vety tohto bodu) a zaplatiť za vykonané plnenie dohodnutú cenu až momentom odstránenia vád a nedorobkov, vytknutých Objednávateľom Zhotoviteľovi.
13. Odpad, ktorý vznikol činnosťou Zhotoviteľa sa stáva jeho majetkom a je povinný s ním naložiť ako pôvodca odpadu v súlade so Zákonom č. 79/2015 Z. z. o odpadoch. Všetky odpady vzniknuté činnosťou Zhotoviteľa (vrátane obalových materiálov, obalov od farieb, čistidiel, mazadiel, chemikálií a pod.), je Zhotoviteľ povinný zneškodniť a zlikvidovať na vlastné náklady. Úhrada nákladov na zneškodnenie odpadov, vrátane dopravných nákladov, je v réžii Zhotoviteľa. Zhotoviteľ je povinný odovzdať Objednávateľovi prípadný zisk z využitia alebo zhodnotenia odpadových materiálov (kovový odpad a šrot, drevo, papier a pod.).

článok 7.

**ZODPOVEDNOSŤ ZA VADY A ZA ŠKODY**

1. Zhotoviteľ zodpovedá za to, že Predmet Zmluvy bude vykonaný/vykonávaný podľa podmienok, stanovených touto Zmluvou a zároveň zodpovedá za kvalitu plnenia po dobu plynutia záručnej lehoty.
2. Zhotoviteľ poskytuje na systém monitorovania kvality odpadových vôd podľa článku 2. bod 2.1.1 tejto Zmluvy záruku v trvaní **48** (slovom: štyridsaťosem ) **mesiacov** odo dňa protokolárneho odovzdania Diela (podpísania preberacieho protokolu Oprávnenou osobou Objednávateľa) bez vád a nedorobkov. Zhotoviteľ zodpovedá za vady systému monitorovania kvality odpadových vôd podľa článku 2. bod 2.1.1 tejto Zmluvy, ktorý preukázateľne má v čase odovzdania Diela a za vady, ktoré sa vyskytnú počas plynutia záručnej doby.
3. Zhotoviteľ nezodpovedá za vady, ktoré boli spôsobené použitím podkladov, materiálov a prvkov, prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil Objednávateľa a ten napriek tomu na ich použití trval. Prípadné upozornenie na nevhodnosť je potrebné vykonať vždy písomnou formou.
4. Zhotoviteľ je povinný vady odstrániť bezodplatne najneskôr do 10 (slovom: desiatich) dní od doručenia Oznámenia vád, príp. v inej lehote po písomnej dohode oboch zmluvných strán.
5. Objednávateľ je povinný zistené vady u Zhotoviteľa uplatniť kedykoľvek počas plynutia záručnej doby a to e-mailom na adresu: ................................ *doplní uchádzač* (ďalej len „Oznámenie vád“) spolu so stručným popisom vád.
6. Zmluvné strany sa dohodli, že Zhotoviteľ je povinný poskytnúť Objednávateľovi ním zvolené záručné plnenie.
7. Pre vylúčenie pochybností platí, že po dohodnutú záručnú dobu bude systém monitorovania kvality odpadových vôd podľa článku 2. bod 2.1.1 tejto Zmluvy spôsobilý na užívanie a zachová si Objednávateľom a Zmluvou vymienené vlastnosti (akosť). V opačnom prípade zodpovedá Zhotoviteľ za škodu, ktorá Objednávateľovi vznikne v dôsledku nesplnenia tejto povinnosti Zhotoviteľa.
8. Zhotoviteľ zodpovedá Objednávateľovi za akékoľvek škody na majetku a/alebo majetkových právach Objednávateľa a/alebo tretích osôb, vzniknuté v dôsledku jeho činností podľa tejto Zmluvy a zaväzuje sa Objednávateľovi, že vyššie uvedené škody na svoje náklady do 7 (slovom: siedmych) dní odo dňa ich písomného oznámenia (doručeného poštou/e-mailom alebo osobne alebo kuriérom) Objednávateľom odstráni a/alebo uhradí. Za škodu sa na účely tejto Zmluvy považuje okrem iného aj majetková ujma Objednávateľa, ktorá vznikla v dôsledku vadného plnenia alebo neplnenia (alebo ich kombináciou) Zhotoviteľa.

**ČLÁNOK 8.**

**ZMLUVNÉ POKUTY**

1. Objednávateľ si môže v prípade omeškania Zhotoviteľa oproti termínu, v zmysle článku 3. bod 3.1.1 a/alebo článku 6. bod 6.17 tejto Zmluvy, uplatniť u Zhotoviteľa zmluvnú pokutu vo výške 100 (slovom: sto eur) EUR za každý aj začatý deň omeškania, a to za každý jednotlivý prípad.
2. V prípade porušenia povinnosti Zhotoviteľa riešiť a odstraňovať vady v lehotách podľa článku 7. bod 7.4 tejto Zmluvy, je Objednávateľ oprávnený požadovať od Zhotoviteľa uhradenie zmluvnej pokuty vo výške 100,- EUR (slovom: jednosto eur) za každý aj začatý deň omeškania, a to za každý jednotlivý prípad.
3. V prípade, ak Zhotoviteľ poverí časťou plnenia Zmluvy subdodávateľa v rozpore s podmienkami, uvedenými v článku 11. tejto Zmluvy, je Objednávateľ oprávnený uplatniť si u Zhotoviteľa nárok na zaplatenie zmluvnej pokuty vo výške 5 000,- EUR (slovom: päťtisíc eur) za každé jedno porušenie.
4. V prípade, ak dôjde k porušeniu povinnosti Zhotoviteľa, týkajúcej sa ochrany, spracúvania a bezpečnosti osobných údajov a dôverných informácií podľa článku 10. tejto Zmluvy, je Objednávateľ oprávnený uplatniť si voči Zhotoviteľovi preukázateľnú škodu. V prípade, že škodu nie je možné finančne vyjadriť (napr. § 17, § 44 Obchodného zákonníka), je Zhotoviteľ povinný uhradiť Objednávateľovi zmluvnú pokutu vo výške 5 000,- EUR (slovom: päťtisíc eur) za každý jednotlivý prípad.
5. Okrem vyššie uvedených nárokov na zaplatenie zmluvných pokút, je Objednávateľ oprávnený požadovať od Zhotoviteľa, v prípade porušenia niektorej z ostatných povinností Zhotoviteľa podľa tejto Zmluvy (ak porušenie tejto povinnosti nie je sankcionované inou zmluvnou pokutou), zaplatenie zmluvnej pokuty: (i) vo výške 100,- EUR (slovom: jednosto eur) za každý aj začatý deň omeškania Zhotoviteľa so splnením povinností podľa tejto Zmluvy (pri tých povinnostiach, pri ktorých je možné omeškanie) až do ich riadneho splnenia, alebo (ii) vo výške 3 000,- EUR (slovom: tritisíc eur), pri tých povinnostiach, pri ktorých porušenie nie je možné napraviť dodatočným riadnym plnením zo strany Zhotoviteľa.
6. Ak Objednávateľ neuhradí faktúru v stanovenom termíne v zmysle článku 5. bod 5.12 tejto Zmluvy, má Zhotoviteľ právo uplatniť si u Objednávateľa nárok na zaplatenie úroku z omeškania vo výške 0,5 % z dlžnej čiastky za každý aj začatý deň omeškania.
7. Zmluvné strany sa dohodli, že Objednávateľ je oprávnený jednostranne započítať zmluvnú pokutu alebo akýkoľvek iný peňažný nárok vyplývajúci mu z tejto Zmluvy a/alebo z právnych predpisov voči Cene Predmetu zmluvy alebo jej časti alebo akémukoľvek inému peňažnému nároku Zhotoviteľa voči Objednávateľovi .
8. Uplatnením zmluvných pokút podľa tejto Zmluvy nie je dotknutý nárok Objednávateľa na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške. Uplatnením zmluvných pokút podľa tejto Zmluvy nie sú dotknuté ani ostatné práva Objednávateľa vyplývajúce zo Zmluvy.
9. Zhotoviteľ je povinný zmluvnú pokutu podľa tohto článku Zmluvy uhradiť bez zbytočného odkladu potom, čo ho k tomu Objednávateľ vyzve, najneskôr však do 14 (slovom: štrnástich) dní od doručenia výzvy Objednávateľa.
10. Základom pre výpočet úrokov z omeškania a zmluvných pokút podľa tejto Zmluvy sú ceny bez DPH.

# ČLÁNOK 9.

# DORUČOVANIE A KOMUNIKÁCIA

1. Všetky oznámenia a žiadosti podľa Zmluvy budú urobené v písomnej forme a budú doručené osobne, kuriérom alebo doporučenou poštou príslušnej zmluvnej strane. Za zachovanie písomnej formy sa považuje aj zadanie žiadosti o vybavenie reklamácie či iných písomností, zasielaných e-mailom podľa Zmluvy na e-mailové adresy, uvedené v Zmluve.
2. Takéto oznámenia, žiadosti a zasielané dokumenty sa budú považovať za doručené:
   1. momentom odovzdania písomnosti osobe oprávnenej prijímať písomnosti za túto zmluvnú stranu na príslušnej adrese alebo momentom odmietnutia prevzatia (v prípade osobného doručenia a doručenia kuriérom) oprávneným zástupcom zmluvnej strany alebo
   2. uplynutím 5 (slovom: piateho) kalendárneho dňa od ich odoslania (v prípade doručovania doporučenou poštou);
   3. písomnosť doručovaná elektronickou poštou (e-mailom) sa považuje za doručenú dňom preukázateľného odoslania písomnosti druhej zmluvnej strane, ktorej je adresovaná, a to na e-mailovú adresu, ktorú táto zmluvná strana na doručovanie určila.
3. Oznámenia, žiadosti a dokumenty doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň.
4. Oznámenia, žiadosti a dokumenty, ktoré majú byť zmluvnej strane doručené budú, pokiaľ nie je v tejto Zmluve uvedené inak, druhej zmluvnej strane doručované výlučne na adresu uvedenú v článku 1. tejto Zmluvy.
5. Na účely vykonávania ustanovení tejto Zmluvy sú oprávnenými, resp. kontaktnými osobami (inde v Zmluve len „Oprávnené osoby“) nasledovné osoby:

**Za Objednávateľa:**

Meno a priezvisko: Jakub Čambal

tel.: +421 948 449 391

e-mail: jakub.cambal@bvsas.sk

**Za Zhotoviteľa:**

Meno a priezvisko: **doplní uchádzač**

tel.:

e-mail:

1. Oprávnené osoby a ich kontaktné údaje podľa bodu 9.5 tohto článku Zmluvy, môžu zmluvné strany meniť písomným oznámením doručeným druhej zmluvnej strane (stačí e-mailom). Takáto zmena zmluvy je účinná doručením písomného oznámenie druhej zmluvnej strane bez potreby uzatvorenia písomného dodatku k zmluve.
2. Oznámenia, žiadosti a dokumenty doručované podľa Zmluvy budú vždy vyhotovené v slovenskom jazyku.
3. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretia tejto Zmluvy, zmeny či zániku ich právnej subjektivity, adresy ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

**ČLÁNOK 10.**

**ZACHOVANIE DÔVERNOSTI INFORMÁCIÍ A OCHRANA OSOBNÝCH ÚDAJOV**

1. Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto dôverných informácií, ak nie je výslovne dohodnuté inak. Táto povinnosť platí bez ohľadu na ukončenie platnosti a účinnosti Zmluvy. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
2. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:
3. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva) a všetky ďalšie informácie o zmluvnej strane,
4. ktoré sa týkajú obchodných partnerov zmluvných strán,
5. pre ktoré je stanovený všeobecne záväznými právnymi predpismi platnými a účinnými na území Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, osobné údaje, utajované skutočnosti),
6. ktoré sú výslovne zmluvnou stranou označené ako „dôverné“ alebo iným obdobným označením.
7. Dôverné informácie poskytnuté, odovzdané, oznámené, sprístupnené alebo akýmkoľvek iným spôsobom získané jednou zmluvnou stranou od druhej zmluvnej strany na základe alebo v akejkoľvek súvislosti so Zmluvou môžu byť použité výlučne na účely plnenia Predmetu zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené alebo akýmkoľvek iným spôsobom získané zmluvnými stranami na základe Zmluvy udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti Zmluvy. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia Predmetu zmluvy, a to ani po ukončení platnosti a účinnosti Zmluvy, s výnimkou prípadu ich poskytnutia a/alebo odovzdania a/alebo oznámenia a/alebo sprístupnenia odborným poradcom zmluvnej strany (vrátane právnych, účtovných, daňových a iných poradcov alebo audítorov), ktorí sú buď viazaní všeobecnou profesionálnou mlčanlivosťou stanovenou alebo uloženou platnými právnymi predpismi alebo sú povinní zachovávať mlčanlivosť na základe písomnej dohody so zmluvnou stranou.

Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré:

1. boli zverejnené už pred podpisom Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
2. sa stanú všeobecne a verejne dostupné po podpise Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
3. majú byť sprístupnené na základe povinnosti stanovenej platnými právnymi predpismi, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti ešte pred sprístupnením týchto informácií,
4. boli získané zmluvnou stranou od tretej strany, ktorá ich legitímne získala, a ktorá nemá žiadnu povinnosť, ktorá by obmedzovala ich zverejňovanie.
5. Každá zmluvná strana bude zachovávať mlčanlivosť ohľadne dôvernej informácie poskytnutej druhou zmluvnou stranou, a to s rovnakou starostlivosťou, s akou zachováva mlčanlivosť o vlastnej dôvernej informácii rovnakej povahy, vždy však najmenej v rozsahu primeranom odbornej starostlivosti. Každá zmluvná strana sa zaväzuje zabezpečiť s využitím technických, organizačných a administratívnych prostriedkov potrebné opatrenia za účelom zamedzenia úniku, zneužitia, poškodenia, zničenia, znehodnotenia, straty alebo odcudzenia dôvernej informácie a je povinná viesť dôverné informácie oddelene od dôverných informácií získaných od akejkoľvek tretej osoby.
6. Povinnosť mlčanlivosti zmluvných strán ohľadne dôverných informácií podľa Zmluvy trvá aj po skončení Zmluvy. Táto povinnosť prechádza na právnych nástupcov zmluvných strán.

## V prípade porušenia povinnosti mlčanlivosti ohľadne dôverných informácií niektorou zmluvnou stranou, je dotknutá zmluvná strana oprávnená domáhať sa ochrany podľa ustanovení § 53 a nasl. Obchodného zákonníka; tým nie je dotknuté právo poškodenej zmluvnej strany na náhradu škody.

1. Osobné údaje sú v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“) údaje týkajúce sa identifikovanej fyzickej osoby alebo identifikovateľnej fyzickej osoby, ktorú možno identifikovať priamo alebo nepriamo, najmä na základe všeobecne použiteľného identifikátora, iného identifikátora, ako je napríklad meno, priezvisko, identifikačné číslo, lokalizačné údaje alebo online identifikátor, alebo na základe jednej alebo viacerých charakteristík alebo znakov, ktoré tvoria jej fyzickú identitu, fyziologickú identitu, genetickú identitu, psychickú identitu, mentálnu identitu, ekonomickú identitu, kultúrnu identitu alebo sociálnu identitu (ďalej len „Osobné údaje“).
2. Pokiaľ budú zmluvné strany v súvislosti s uzatvorením a plnením tejto Zmluvy spracúvať aj Osobné údaje fyzických osôb z prostredia druhej zmluvnej strany, sú povinné dodržiavať všeobecne záväzné právne predpisy o ochrane osobných údajov, najmä Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a Zákon o ochrane osobných údajov, ako aj iné zákony, nariadenia a štandardy, a to vždy v ich v aktuálnom znení.
3. Na strane Objednávateľa je možné kontaktovať osobu zodpovednú za Osobné údaje na [gdpr@bvsas.sk](mailto:gdpr@bvsas.sk). V rozsahu, v akom je potrebné Zmluvu alebo nadväzujúce podklady, vrátane v nich uvedených Osobných údajov fyzických osôb, evidovať a uchovávať na účely daňovej, účtovnej alebo podobnej evidencie alebo tieto osobné údaje inak spracúvať na účely daňových, účtovných, BOZP a/alebo podobných predpisov, napr. na účely doručenia faktúry príslušnému pracovníkovi druhej zmluvnej strany, je zodpovedajúce uchovávanie a ďalšie spracúvanie Osobných údajov nevyhnutné na splnenie príslušnej zákonnej povinnosti zmluvnej strany [podľa čl. 6 ods. 1 písm. c) GDPR]. Zmluvné strany spracúvajú uvedené Osobné údaje [podľa čl. 6 ods. 1 písm. f) GDPR], napr. za účelom komunikácie s príslušnými pracovníkmi druhej zmluvnej strany súvisiacej s plnením Zmluvy.
4. Zmluvná strana je povinná zabezpečiť, aby boli vykonané všetky príslušné preventívne opatrenia na zaistenie bezpečnosti a predchádzanie poškodeniu, strate alebo zničeniu Osobných údajov. Pokiaľ sa Osobné údaje jednej zmluvnej strany stanú dostupnými pre neoprávnenú osobu alebo ich takáto osoba získa, druhá zmluvná strana je povinná bezodkladne upovedomiť dotknutú zmluvnú stranu o danom neoprávnenom prístupe a postupovať v súčinnosti s dotknutou zmluvnou stranou pri výkone akýchkoľvek opatrení s cieľom zmierniť následky straty alebo neoprávneného prístupu k Osobným údajom. V stanovených prípadoch je zmluvná strana povinná vykonať všetky príslušné opatrenia na zabezpečenie, aby všetci jej zástupcovia, obchodní partneri a subdodávatelia konali v súlade s týmto ustanovením pri každom spracovaní Osobných údajov, ktoré sú súčasťou Zmluvy.

**ČLÁNOK 11.**

**SUBDODÁVATELIA, REGISTER PARTNEROV VEREJNÉHO SEKTORA**

* 1. Pre účely tohto článku sa pod pojmom „priamy subdodávateľ“ rozumie subdodávateľ v zmysle § 2 ods. 5 Zákona č 343/2015 o verejnom obstarávaní o zmene a doplnení niektorých zákonov (ďalej len „Zákon o obstarávaní“).
  2. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich priamych subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek zmluvy s priamym subdodávateľom a ani jej uzatvorenie nezbavuje Zhotoviteľa žiadneho z jeho záväzkov, vyplývajúcich z tejto Zmluvy.
  3. Zhotoviteľ je oprávnený a zároveň povinný plniť Predmet zmluvy sám alebo prostredníctvom priamych subdodávateľov, ktorí sú uvedení v zozname priamych subdodávateľov, ktorý tvorí prílohu č. 3 – Zoznam priamych subdodávateľov tejto Zmluvy (ďalej aj len „Zoznam priamych subdodávateľov“ alebo „príloha č. 3“) alebo ktorí boli odsúhlasení Objednávateľom v zmysle bodov 11.4, 11.5 alebo 11.6 tohto článku Zmluvy.
  4. Zhotoviteľ je oprávnený počas trvania tejto Zmluvy zmeniť priameho subdodávateľa, uvedeného v Zozname priamych subdodávateľov alebo doplniť nového priameho subdodávateľa do Zoznamu priamych subdodávateľov len s predchádzajúcim písomným súhlasom Objednávateľa. V písomnej žiadosti o udelenie súhlasu je Zhotoviteľ povinný uviesť všetky údaje, uvedené v Zozname priamych subdodávateľov. Objednávateľ písomne upovedomí Zhotoviteľa o svojom rozhodnutí v lehote do 10 (slovom: desiatich) kalendárnych dní odo dňa obdržania úplnej žiadosti o súhlas, v ktorom, v prípade neudelenia súhlasu, uvedie príslušné dôvody.
  5. Ak Objednávateľ zistí, že priamy subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Zhotoviteľa okamžite požadovať náhradu za priameho subdodávateľa. Zhotoviteľ je povinný žiadosti o náhradu vyhovieť najneskôr do 30 (slovom: tridsiatich) dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu priameho subdodávateľa podľa tohto bodu Zmluvy, nemá vplyv na povinnosť Zhotoviteľa plniť Predmet zmluvy riadne a včas.
  6. Ak počas plnenia tejto Zmluvy dôjde k zmene v priamych subdodávateľoch, Zhotoviteľ je povinný predložiť Objednávateľovi aktuálny Zoznam priamych subdodávateľov do 5 (slovom: piatich) pracovných dní odo dňa uzatvorenia zmluvy s novým priamym subdodávateľom (doplnenie priameho subdodávateľa do zoznamu priamych subdodávateľov) alebo odo dňa skončenia zmluvy s priamym subdodávateľom (vynechanie priameho subdodávateľa zo zoznamu priamych subdodávateľov bez náhrady). Aktuálny zoznam priamych subdodávateľov bude predložený v rozsahu podľa prílohy č. 3. Na požiadanie Objednávateľa je Zhotoviteľ povinný Objednávateľovi preukázať deň uzatvorenia zmluvy s novým priamym subdodávateľom alebo deň skončenia zmluvy s priamym subdodávateľom, predložením originálu príslušnej zmluvy alebo dokumentu o ukončení zmluvy, do 5 (slovom: piatich) pracovných dní odo dňa doručenia žiadosti.
  7. Zhotoviteľ je povinný písomne oznámiť Objednávateľovi akúkoľvek zmenu údajov o priamom subdodávateľovi, a to najneskôr do 10 (slovom: desiatich) dní od kedy sa o zmene dozvedel. Pod pojmom údaje o priamom subdodávateľovi sa rozumie údaje uvedené v prílohe č. 3, zmena právnej formy priameho subdodávateľa, zmena základného imania priameho subdodávateľa, začatie konkurzného konania, reštrukturalizačného konania alebo likvidácie priameho subdodávateľa.
  8. Pre účely tohto článku sa pod pojmom „subdodávateľ v ktoromkoľvek rade“ rozumie subdodávateľ v zmysle § 2 ods. 1 písm. a) bod 7. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o RPVS“), ktorý je partnerom verejného sektora.
  9. Zhotoviteľ vyhlasuje, že ku dňu podpísania Zmluvy a počas celej doby jej platnosti a účinnosti:
     1. je/bude zapísaný v registri partnerov verejného sektora v zmysle Zákona o RPVS,
     2. každý jeho priamy subdodávateľ, ktorý je partnerom verejného sektora a subdodávateľ v ktoromkoľvek rade, je/bude zapísaný v registri partnerov verejného sektora,
     3. jeho konečným užívateľom výhod, zapísaným v registri partnerov verejného sektora a ani konečným užívateľom výhod jeho priameho subdodávateľa, ktorý je partnerom verejného sektora a ani subdodávateľa v ktoromkoľvek rade, nie je/nebude osoba uvedená v § 11 ods. 1 písm. c) Zákona o verejnom obstarávaní,
     4. má/bude mať ako partner verejného sektora alebo má/bude mať osoba, ktorá plní povinnosti oprávnenej osoby pre Zhotoviteľa v zmysle § 2 ods. 7 písm. c) Zákona o RPVS (ďalej len „oprávnená osoba v zmysle RPVS“), splnené všetky povinnosti, ktoré pre Zhotoviteľa ako partnera verejného sektora alebo pre oprávnenú osobu v zmysle RPVS vyplývajú zo Zákona o RPVS.
  10. Zhotoviteľ je povinný Objednávateľovi písomne oznámiť jeho výmaz z registra partnerov verejného sektora alebo, že jeho konečným užívateľom výhod, zapísaným v registri partnerov verejného sektora, sa stala osoba uvedená v § 11 ods. 1 písm. c) Zákona o verejnom obstarávaní, najneskôr do 5 (slovom: piatich) dní odo dňa vykonania výmazu z registra partnerov verejného sektora alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) Zákona o verejnom obstarávaní.
  11. Po dobu omeškania Zhotoviteľa ako partnera verejného sektora alebo oprávnenej osoby v zmysle RPVS so splnením niektorej povinnosti podľa Zákona o RPVS, Objednávateľ nie je v omeškaní s plnením podľa tejto Zmluvy až do splnenia povinnosti Zhotoviteľa, resp. oprávnenej osoby v zmysle RPVS.
  12. Zhotoviteľ vyhlasuje, že ku dňu podpísania Zmluvy a počas celej doby jej platnosti a účinnosti:
* na neho nie je podaný návrh na vyhlásenie konkurzu v zmysle zákona č. 7/2005 Z. z. o konkurze a reštrukturalizácii a o zmene a doplnení niektorých zákonov (ďalej len “zákon o konkurze”) ani návrh na povolenie reštrukturalizácie podľa zákona o konkurze;
* spĺňa podmienky účasti, týkajúce sa osobného postavenia podľa § 32 ods. 1 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) za súčasného rešpektovania § 40 ods. 12 ZVO;
* neprevedie svoje práva, vyplývajúce z tejto Zmluvy bez predchádzajúceho písomného súhlasu druhej zmluvnej strany. V opačnom prípade je takýto prevod práv neplatný.

**ČLÁNOK 12.**

**AUTORSKÉ PRÁVA**

1. Autorské práva zhotoviteľa sú stanovené v súlade s Autorským zákonom.
2. Objednávateľ je oprávnený nakladať s PD na základe licencie udelenej Zhotoviteľom v bode 12.3 a nasl. tohto článku Zmluvy, a to podľa vlastných potrieb, okamihom jej odovzdania Objednávateľovi. Zhotoviteľom vyhotovená PD sa stáva majetkom Objednávateľa, s ktorým môže nakladať podľa vlastných potrieb, okamihom ich odovzdania Objednávateľovi. Prevod týchto práv duševného vlastníctva na Objednávateľa je zahrnutý v Cene Predmetu zmluvy.
3. Zhotoviteľ podpisom tejto Zmluvy udeľuje Objednávateľovi súhlas na použitie PD (ďalej aj len „licencia“), vytvorených na základe tejto Zmluvy a to v nižšie uvedenom rozsahu.

Zmluvné strany sa výslovne dohodli, že licencia udelená touto Zmluvou je výhradná a vzťahuje sa na PD.

Zhotoviteľ udeľuje objednávateľovi licenciu na všestranné a neobmedzené použitie PD na všetky spôsoby použitia podľa § 19 ods. 4 Autorského zákona, na dobu neobmedzenú, t.j. po dobu trvania majetkových práv k tejto časti Diela, bez vecného, územného a časového obmedzenia a bez možnosti jej odvolania.

1. Objednávateľ je oprávnený udeliť tretej osobe súhlas na použitie PD v rozsahu udelenej licencie, s čím Zhotoviteľ vyjadruje svoj súhlas. Objednávateľ je tiež oprávnený postúpiť licenciu zmluvou na tretie osoby, s čím Zhotoviteľ vyjadruje svoj súhlas, pričom nevyžaduje, aby ho Objednávateľ o postúpení licencie na tretie osoby a osobe postupníka informoval.
2. Zhotoviteľ nesmie udeliť tretej osobe licenciu na spôsob použitia PD, udelený výhradnou licenciou, dohodnutou v tejto zmluve a je povinný sám sa zdržať použitia PD spôsobom, na ktorý udelil výhradnú licenciu.
3. Objednávateľ je výlučným vlastníkom všetkých vecí, dokumentov a podkladov, odovzdaných Zhotoviteľovi na riadne a včasné zhotovenie Diela a to po celú dobu zhotovovania Diela Zhotoviteľom. Zhotoviteľ je povinný a oprávnený použiť všetky veci, dokumenty, podklady odovzdané mu Objednávateľom na zhotovenie Diela výlučne na účel zhotovenia Diela podľa tejto Zmluvy. Akékoľvek iné použitie vecí, dokumentov a/alebo podkladov odovzdaných Zhotoviteľovi Objednávateľom je zakázané a bude Objednávateľom považované za podstatné porušenie Zmluvy. Po riadnom zhotovení Diela, ako aj v prípade predčasného ukončenia Zmluvy, je Zhotoviteľ povinný všetky veci, dokumenty a/alebo podklady odovzdané mu Objednávateľom na zhotovenie Diela vrátiť Objednávateľovi.

**ČLÁNOK 13.**

**ZÁVEREČNÉ USTANOVENIA**

1. Zmluva sa uzatvára **na dobu určitú, a to do ukončenia poskytovania Servisu podľa článku 3. bod 3.1.2 tejto Zmluvy.**

Pre vylúčenie pochybností zánik Zmluvy podľa tohto bodu Zmluvy sa nedotýka ustanovení tejto Zmluvy, ktoré sa týkajú, nárokov zmluvných strán (vrátane ich vysporiadania), ktoré zmluvným stranám vznikli v súvislosti s poskytovaním Služieb, ustanovenia o riešení sporov medzi zmluvnými stranami, povinnosti oboch zmluvných strán zachovávať mlčanlivosť podľa článku 10. tejto Zmluvy, ustanovení o riešení sporov medzi zmluvnými stranami, ako aj ďalších ustanovení, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení Zmluvy, ako aj ďalšie ustanovenia, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení Zmluvy a to až do úplného vysporiadania akýchkoľvek nárokov zmluvných strán.

1. Táto Zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv podľa § 47a zákona č. 40/1964 Zb. Občiansky zákonník v znení neskorších predpisov, v spojení so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
2. Meniť alebo dopĺňať obsah tejto Zmluvy je možné len formou písomných dodatkov, a to na základe vzájomnej dohody oboch zmluvných strán, ak z tejto Zmluvy nevyplýva inak.
3. Pred skončením dohodnutej lehoty podľa bodu 13.1 tohto článku Zmluvy je možné Zmluvu ukončiť:

a) dohodou zmluvných strán, ktorej súčasťou je i vysporiadanie vzájomných záväzkov a pohľadávok,

b) písomným odstúpením od tejto Zmluvy jednou zo zmluvných strán v prípadoch ustanovených touto Zmluvou a z dôvodov podľa Obchodného zákonníka v platnom znení. Právne účinky odstúpenia od Zmluvy nastanú dňom doručenia písomného oznámenia o odstúpení od Zmluvy druhej zmluvnej strane;

c) výpoveďou zo strany Objednávateľa s jednomesačnou výpovednou lehotou, ktorá začína plynúť 1. (slovom: prvým) dňom kalendárneho mesiaca nasledujúceho po doručení písomnej výpovede druhej zmluvnej strane.

1. Objednávateľ je oprávnený okamžite odstúpiť od tejto Zmluvy, aj v prípade, ak nastali nasledovné skutočnosti:

13.5.1 Zhotoviteľ sa dostal do omeškania s vykonaním (odovzdaním) Diela oproti termínu podľa článku 3. bod 3.1.1 tejto Zmluvy o viac ako 30 (slovom: tridsať) pracovných dní;

13.5.2 akékoľvek vyhlásenie Zhotoviteľa podľa tejto Zmluvy sa ukáže ako nepravdivé;

13.5.3 Zhotoviteľ alebo oprávnená osoba v zmysle RPVS nemá splnenú niektorú povinnosť podľa Zákona o RPVS;

13.5.4 v prípade, že nastane niektorý z prípadov podľa § 19 Zákona o verejnom obstarávaní;

13.5.5 Zhotoviteľ poveril tretiu stranu poskytnutím časti Predmetu zmluvy bez predchádzajúceho písomného súhlasu Objednávateľa alebo zmenil priameho subdodávateľa bez predchádzajúceho písomného súhlasu Objednávateľa;

13.5.6 Zhotoviteľ porušil niektorú z povinností o ochrane, spracúvaní a bezpečnosti osobných údajov a dôverných informácií, uvedených v článku 10. tejto Zmluvy.

1. Odstúpením od Zmluvy niektorou zmluvnou stranou, nie je dotknuté právo na náhradu škody, vyplývajúcej zo Zmluvy.
2. Odstúpenie od Zmluvy Objednávateľom je účinné dňom jeho písomného doručenia Zhotoviteľovi.
3. Vzájomné vzťahy zmluvných strán touto Zmluvou neupravené sa riadia príslušnými ustanoveniami Obchodného zákonníka a ďalších všeobecne záväzných právnych predpisov.
4. Táto Zmluva je vyhotovená v 3 (slovom: troch) vyhotoveniach, z ktorých si 2 (slovom: dve) vyhotovenia ponechá Objednávateľ a 1 (slovom: jedno) vyhotovenie Zhotoviteľ.
5. Zmluvné strany vyhlasujú, že Zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu Zmluvu podpisujú.
6. Zhotoviteľ je povinný oboznámiť sa s Etickým kódexom dodávateľa, ktorý je zverejnený na internetovej stránke Objednávateľa: <https://www.bvsas.sk/files/o-nas/legislativa/legislativa/eticky_kodex_dodavatela_.pdf>. Zhotoviteľ je povinný oboznámiť s Etickým kódexom dodávateľa svojich zamestnancov a ďalšie osoby vykonávajúce činnosť pre Objednávateľa, vrátane svojich subdodávateľov.
7. V prípade, že ustanovenia prílohy tejto Zmluvy sú v rozpore s ustanoveniami tejto Zmluvy, prednosť pred ustanoveniami príloh majú ustanovenia tejto Zmluvy.
8. Neoddeliteľnou súčasťou tejto Zmluvy sú nasledovné prílohy:

príloha č. 1 – Bližšia špecifikácia Predmetu zmluvy

príloha č. 2 – Cenová ponuka Zhotoviteľa

príloha č. 3 – Zoznam subdodávateľov/Vyhlásenie, že Zhotoviteľ nebude pri realizácií Predmetu zmluvy využívať kapacity tretej osoby vo forme subdodávok

V Bratislave, dňa ................ V .........................., dňa................

**Za Objednávateľa: Za Zhotoviteľa:**

Bratislavská vodárenská spoločnosť, a.s. doplní uchádzač

..................................... .....................................

doplní obstarávateľ doplní uchádzač

.....................................

doplní obstarávateľ